CELEX: 62009TN0389
Language: sk
Date: 2009-06-22 00:00:00
Title: Vec T-389/09: Žaloba podaná 22. júna 2009 — Labate/Komisia

19.12.2009   
            
            
               SK
            
            
               Úradný vestník Európskej únie
            
            
               C 312/30
            
         Žaloba podaná 22. júna 2009 — Labate/Komisia
   (Vec T-389/09)
   2009/C 312/51
   Jazyk konania: angličtina
   
      Účastníci konania
   
   
      Žalobkyňa: Kay Labate (Tarquinia, Taliansko) (v zastúpení: I. Forrester, QC)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               rozhodnúť, že Komisia svojou nečinnosťou porušila článok 232 ES,
            
         
               —
            
            
               nariadiť Komisii prijať opatrenia, ktoré budú potrebné na vyhovenie rozhodnutiu Súdu prvého stupňa,
            
         
               —
            
            
               priznať tejto žalobe primeranú prioritu, a teda na odbremenenie konania samostatnou žiadosťou o zrýchlené konanie, a vydať rozsudok do šiestich týždňov,
            
         
               —
            
            
               prijať iné alebo ďalšie opatrenia, ktoré Súd prvého stupňa považuje za potrebné,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Dňa 20. februára 2009 žalobkyňa oficiálne, na účely článku 232 ES, vyzvala Komisiu, aby rozhodla o návrhu uznať rakovinu pľúc jej manžela v pokročilom štádiu ako chorobu z povolania na účely článku 73 služobného poriadku a Spoločných pravidiel poistenia úradníkov Európskych spoločenstiev pre prípad úrazu a choroby z povolania.
   Keďže nebolo prijaté také rozhodnutie ani iné rozhodnutie v stanovenej lehote, žalobkyňa navrhuje, aby Súd prvého stupňa rozhodol, že Komisia nerozhodnutím v primeranej lehote o návrhu uznať chorobu z povolania jej manžela, porušila svoje povinnosti, ktoré jej vyplývajú z článku 90 služobného poriadku a článku 23 Spoločných pravidiel poistenia úradníkov Európskych spoločenstiev pre prípad úrazu a choroby z povolania, a dopustila sa teda nečinnosti v zmysle článku 232 ES.